Tere!
Seekord tuleb tähtis jutt.
Tublid Haapsalu salli kudujad!
Olete oodatud Haapsallu 22.aug.sallipäevale oma salle näitama ja kudumisvõistlusest osa võtma.Üritus toimub vanalinnas purskkaevu ringil.Täpsem ajakava on"Koome Haapsalu salli" lehel.Oleks tore kui teid oleks ikka palju,sest plaanime ,et te näitate moedemonstratsioonil oma töid.Kõik,kes on nii tublid,et on Haapsalu salli kudumise ära õppinud,on seda väärt,et Haapsalu neile lugupidamist avaldaks.
Et postitus ainult jutuks ei jääks näitan kudumist ka.Ma arvan,et kui on olemas vihmavari,siis võiks olla ka toiduvari.Paremat nimetust ei oska anda.Ega need poes müüdavad võrgud erilise iluga ei hiilga.Nii ma tegin ta endale ja meie perele meelepärasemaks.Värvilise võrgu jätsin alla ja kudusin alt pitsist alates Kuninganna Sofia mustriga katte.Ilusam on 6-e kaarega vari.Kudusin nr.3 vardaga ja iga kaare vahele umbes 60 silmust.Pitsil võiks ühe saki jagu rohkem olla.See on minu takkajärgi tarkus.
Kohtumiseni 22.augustil!